StL Data File Viewer - CodeProject 10,873,489 members (87,231 online)
Last Visit: 31-Dec-99 18:00 Last Update: 17-Sep-14 20:07Refresh« Prev123456789 Next » rooibont sjaal – toortsie.com
Sleutelwoord: rooibont sjaal
Julie 6, 2015 April 28, 2017 ~ Toortsie	~ 14 Kommentaar
Scrapydo sê ons moet kleur skryf. Wat is die lewe sonder kleur? Ek word direk beïnvloed deur kleur.
Ek het ryk kleure om my nodig. Kleure wat WEET watter kleur hy is. Nie dofpienk, dofblou, dofgroen waar die ink bietjie min was nie. Nee! Toe die kleure gemaak is, moes daar sommer gemors wees met die ink!
As die wêreld by ons droog en vaal is, raak ek ook droog en vaal en voel ek sommer afgeleef, maar kom ‘n buitjie reën en binne ‘n week kom die malle groen orals waar jy kyk, raak ek net so laf soos die lammertjies wat teen die groen agtergrond ekstra wit lyk.
Hoe bonter, hoe lekkerder! Maar ook net tot op ‘n punt. Soms kan iets sowaar té bont voel! En ek hou wel van ligte kleure in die somer, solank hul ook nie suinig met die ink was nie!
Die grootste bevryding het ek gekry toe ek my Astrant sjaal gehekel het. Met kleure soos rooi, blou, swart, pienk, pers en grys. Mal daaroor! Ja jaa, ek dink as almal sulke bont goed dra sal dit darem net té erg wees, so ontspan! Maar as jy iemand in die strate raakloop met so ‘n bonte spul… dis dalk ek, hoor! 🙂